**VZOREC OKVIRNEGA SPORAZUMA**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor, ki ga zastopa generalni direktor UKC, prof. dr. Vojko FLIS, dr. med. (v nadaljevanju: naročnik), identifikacijska številka naročnika za DDV: SI 56644817, matična številka naročnika: 5054150000

in gospodarskim subjektom:

, ki ga zastopa direktor  (v nadaljevanju: stranka sporazuma), identifikacijska številka stranke sporazuma za DDV: , matična številka stranke sporazuma: .

## UVODNE UGOTOVITVE



Naročnik in stranka sporazuma ugotavljata, da je naročnik izvedel postopek oddaje javnega naročila za nabavo blaga: **»POTROŠNI MATERIAL ZA IZVAJANJE KRANIOTOMIJE«**, po odprtem postopku v skladu s četrtim odstavkom 40. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22-odl. US, 100/22-ZNUZSZS, 141/22-ZNUNBZ, 28/23 in 88/23 – ZOPNN-F v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3.

Javno naročilo je bilo objavljeno na Portalu javnih naročil, datum objave , številka objave  in v Uradnem listu EU, datum objave , številka objave .

S tem okvirnim sporazumom (v nadaljevanju: sporazum) se naročnik in stranka sporazuma dogovorita o splošnih in posebnih pogojih izvajanja sporazuma.

## PREDMET SPORAZUMA

Stranki sporazuma sklepata ta sporazum za skupino blaga, opredeljeno v Seznamu blaga (v nadaljevanju: Seznam).

Ponudba in dokumentacija v zvezi z oddajo javnega naročila so sestavni del tega sporazuma.

Stranki sporazuma se izrecno dogovorita, da bo naročnik v času trajanja tega sporazuma od stranke sporazuma kupoval le tiste vrste in količine blaga, ki jih bo potreboval v tem obdobju.

Količine blaga so okvirne. Naročnik se ne obvezuje stranki sporazuma oddati določene količine blaga.

Predmet tega sporazuma so tudi vse morebitne dodatne nabave blaga, ki jih bo potreboval naročnik. Navedene nabave blaga bo naročnik izvršil po cenah dogovorjenih s tem sporazumom, pri čemer se lahko sporazum spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov  skupne vrednosti blaga za katero je s stranko sporazuma sklenjen sporazum (1. točka prvega odstavka 95. člena ZJN-3).

Naročnik si pridržuje pravico, da v primeru spremembe bolnišnične doktrine, zmanjša ali prekine nabavo določenih vrst blaga. Naročnik bo o tem stranko sporazuma obvestil v najkrajšem možnem času, ko zanjo izve.

Naročnik si pridružuje pravico dopolnjevati seznam razpisanih vrst blaga v času trajanja tega sporazuma, v kolikor nastane potreba po novih vrstah blaga in, ki niso bile zajete v specifikaciji zahtev naročnika in v specifikaciji ponudbe s cenami.

Naročnik bo v tem primeru pozval stranko sporazuma k predložitvi ponudbe za te nove vrste blaga, kadarkoli v času trajanja tega sporazuma.

Naročnik bo za te nove vrste blaga ugotavljal ustreznost ponujenih vrst blaga pod pogoji in na način opredeljen v predmetni dokumentaciji v zvezi z oddajo javnega naročila.

## CENE

Naročnik bo nabavljal posamezne vrste blaga iz Seznama, po cenah iz ponudbe.

Cene so fiksne do izpolnitve vseh obveznosti iz okvirnega sporazuma z izjemo korekcij vrednosti, ki jo dopušča Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04; v nadaljevanju: Pravilnik). Pogodbeni stranki sta soglasni, da se valorizacija denarnih obveznosti opravi tako v primeru povišanja kot tudi znižanja denarnih obveznosti, pri čemer se v primeru znižanja denarnih obveznosti smiselno uporabljajo določbe Pravilnika. Kot podlaga za valorizacijo se upošteva indeks cen življenjskih potrebščin. Sprememba cene lahko znaša največ 80 % spremembe (povišanje ali znižanje) indeksa cen življenjskih potrebščin šteto od dneva sklenitve okvirnega sporazuma.

Spremembe cene bosta stranki sporazuma opravili le na podlagi predhodnega pisnega obvestila nasprotne stranke. Spremenjene cene bodo veljale le za vnaprej na podlagi sklenjenega aneksa k temu sporazumu.

V primeru, da pride v času izvajanja okvirnega sporazuma do spremembe Pravilnika ali sprejetja drugega predpisa, s katerim se na novo oziroma drugače uredi vprašanje valorizacije denarnih obveznosti, se uporabi zadnji veljavni predpis, ki nadomesti trenutno veljavni Pravilnik.

Naročnik si pridržuje pravico, da bo v primeru, ko ugotovi, da je stranka sporazuma za blago, ki je predmet tega sporazuma, v času trajanja tega sporazuma znižala cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s stranko sporazuma dogovoriti ustrezno znižanje cene iz sporazuma.

V ceni posameznega blaga so zajeti vsi stroški (carinski, špediterski, prevozni in drugi morebitni stroški), vsi popusti in rabati ter davek na dodano vrednost. Cene veljajo DDP Univerzitetni klinični center Maribor – skladišče medicinskega potrošnega materiala, razloženo.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene iz ponudbe korigirajo izključno v višini nastale davčne spremembe.

## NAROČANJE BLAGA IN DOBAVNI ROK

Naročnik bo posamezne vrste blaga, ki jih bo potreboval v času trajanja sporazuma, kupoval od stranke sporazuma na podlagi izstavljenih pisnih naročilnic. Naročnik bo v naročilnici opredelil vrste in količine blaga.

Stranka sporazuma se zavezuje, da bo blago dobavila najkasneje v roku petih delovnih (5) dni oz. v nujnih primerih v roku 24-ih ur po prejemu naročila ter da bo po vsakem posameznem naročilu dobavila celotno količino naročenega blaga.

Blago je treba dostaviti ddp Univerzitetni klinični center Maribor – razloženo v prostore skladišče naročnika.

Stranka sporazuma se zavezuje, da bo na svoje stroške poskrbela za odvoz po volumnu večjih oz. velikih količin transportne embalaže, ki je predmet dostave blaga (plastični zabojniki, transportne lesene palete ter zunanja plastična ovojnina celotne pošiljke) neposredno po dobavi.

Stranka sporazuma bo, v primeru, da pride v času izvajanja sporazuma do zamenjave blaga, za katerega ima sklenjen sporazum (prenehanje proizvodnje, …..) oz. v primeru nadgradnje blaga (novejša generacija) pred pričetkom dobave novega blaga, naročniku predložila razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobila pisno soglasje za zamenjavo artikla, po enaki ceni.

V kolikor stranka sporazuma določene vrste blaga, ki je predmet posameznega naročila nima trenutno na zalogi, lahko naročniku ponudi ustrezno nadomestno blago, po enaki ali nižji ceni, in ki mora biti enakovredno vrsti blaga, ki je predmet sporazuma.

V primeru, da naročnik ponujenega nadomestnega blaga še ni uporabljal, mora stranka sporazuma naročniku dostaviti brezplačen vzorec za testiranje.

## PREVZEM BLAGA

Naročnik se obvezuje prevzeti naročeno blago v celoti na podlagi e-dobavnice. E-dobavnica mora biti napisana v slovenskem jeziku in mora obvezno vsebovati številko naročilnice, rok uporabnosti in serijsko številko naročenega blaga.

Dobavljeno blago po e-dobavnici mora imeti enak naziv kot naročeno, enako enoto mere in enako kataloško številko. Prav tako mora račun vsebovati enake podatke kot e-dobavnica.

Kataloške številke morajo biti enake (pike, vejice, presledki, …) na vseh dokumentih (dobavnica, e-dobavnica, e-račun) ter na artiklu, ki je predmet tega sporazuma (na primarni in sekundarni ovojnini artikla).

Dobavljeno blago mora biti označeno s črtno kodo, ki vsebuje podatke o artiklu in črtno kodo, ki vsebuje serijsko številko in lot.

Dobavljeno blago, ki sodi med medicinske pripomočke ali med in-vitro medicinske pripomočke, mora biti označeno v skladu z veljavno zakonodajo EU.

Količinski prevzem blaga se opravi ob prevzemu.

## KAKOVOST BLAGA

Kakovost blaga mora ustrezati obstoječim standardom in deklarirani kakovosti na embalaži blaga.

## PLAČILNI POGOJI

Stranka sporazuma se zavezuje, da bo račun izstavila v osmih (8) dneh po prejemu naročilnice.

Račun mora obvezno vsebovati celotno številko naročilnice.

Naročnik bo skupno vrednost prejetega blaga plačal stranki sporazuma na transakcijski račun, naveden na računu, v roku največ 30 dni oz. v roku, ki bo skladen z zakonodajo veljavno v času trajanja tega sporazuma, od datuma prejema pravilno izstavljenega računa po prevzemu blaga.

Stranka sporazuma mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

V primeru zamude s plačilom bo naročnik plačal zakonske zamudne obresti.

## SKRBNIK SPORAZUMA

Pooblaščeni predstavnik naročnika je:…………………………………...

Skrbnik sporazuma za naročnika je: …………………………………….

Skrbnik sporazuma za stranko sporazuma je: ………………………….

**IX ZAVAROVANJE OBVEZNOSTI**

**10 .člen**

Stranka sporazuma bo morala v roku 10-ih dni od podpisa tega sporazuma kot instrument zavarovanja predložiti naročniku garancijo (banke oz.zavarovalnice) za dobro izvedbo pogodbenih obveznosti v višini 5% od vrednosti sporazuma, če bo vrednost enaka ali višja od 221.000,00 EUR z DDV.

Veljavnost instrumenta finančnega zavarovanja iz prehodnega odstavka tega člena mora biti še najmanj 10 dni od določenega obdobja veljavnosti sporazuma.

V primeru unovčitve garancije za dobro izvedbo pogodbenih obveznosti, bo morala stranka sporazuma unovčeno garancijo ustrezno nadomestiti z novo.

Naročnik lahko garancijo unovči:

- če naročeno blago pri posamezni dobavi več kot 2x ne bo odgovarjalo standardom in kvaliteti,

- stranka sporazuma 5x zaporedoma v roku ne dobavi blaga, razen v primeru višje sile,

- v primeru, če stranka sporazuma v roku ne poravna pogodbene kazni iz 14. člena tega sporazuma,

- v primeru drugih ponavljajočih kršitev tega sporazuma, ko stranka sporazuma, kljub pozivu naročnika, kršitev ne odpravi.

## X SKLENITEV SPORAZUMA, TRAJANJE SPORAZUMA IN ODSTOP OD SPORAZUMA

1. **člen**

Ta sporazum se sklepa za obdobje štirih (4) let od datuma pravnomočnosti odločitve o oddaji javnega naročila in je sklenjen z dnem podpisa naročnika in stranke sporazuma, in ko stranka sporazuma izroči naročniku instrument zavarovanja iz 10. člena tega sporazuma.

Skladno s 1. točko 95.člena ZJN-3 lahko stranki tega sporazuma sporazumno podaljšata trajanje tega sporazuma s sklenitvijo aneksa k sporazumu. Aneks lahko skleneta v primeru, če novi postopek oddaje javnega naročila ni zaključen pravočasno, in sicer za čas do zaključka postopka oddaje javnega naročila oziroma sklenitve novega okvirnega sporazuma.

Če je opravljenih več zaporednih sprememb sporazuma iz naslova dodatnih nabav, nabav morebitnih novih vrst blaga in podaljšanja veljavnosti sporazuma, razen sprememb sporazuma iz naslova valorizacije denarnih obveznosti, zvišanje vrednosti ne sme presegati 30 odstotkov skupne vrednosti blaga, za katero je s stranko sporazuma sklenjen sporazum.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri ji je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo okoliščin iz prejšnjega odstavka bo naročnik postopal v skladu s 3. alinejo četrtega odstavka 67. člena ZJN-3.

Razvezni pogoj se uresniči pod pogojem, da je od seznanitve naročnika s kršitvijo in do izteka veljavnosti sporazuma še najmanj šest mesecev.

V primeru izpolnitve razveznega pogoja iz tega člena se šteje, da je sporazum razvezan z dnem sklenitve nove pogodbe o izvedbi javnega naročila za predmetno javno naročilo.

Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je sporazum razvezan šestdeseti dan od seznanitve s kršitvijo.

**12. člen**

V primeru neizpolnjevanja obveznosti stranke sporazuma po tem sporazumu, lahko naročnik ta sporazum razdre.

Naročnik bo vse pripombe v zvezi z izvrševanjem tega sporazuma sporočal stranki sporazuma v pisni obliki. Če stranka sporazuma ne upošteva upravičenih pripomb naročnika, lahko naročnik od tega sporazuma odstopi brez odpovednega roka. O odstopu od sporazuma naročnik pisno obvesti stranko sporazuma.

Naročnik lahko, ob pogojih iz prejšnjega odstavka, odstopi od tega sporazuma predvsem, če stranka sporazuma:

- neutemeljeno zavrne naročilo,

- zamuja z izvedbo naročila,

- nekvalitetno izvaja naročilo,

- drugih kršitev tega sporazuma.

Ne glede na prejšnje odstavke pa lahko vsaka od strank sporazuma odstopi od tega sporazuma s 3 mesečnim odpovednim rokom. Stranka sporazuma mora v času odpovednega roka zagotavljati dobavo blaga, ki je predmet tega sporazuma, po cenah iz ponudbe.

Stranki sporazuma lahko na podlagi medsebojnega sporazuma določita krajši odpovedni rok.

**13. člen**

V kolikor bi naročnik obstoječo opremo, na kateri se uporabljajo materiali, ki so predmet tega sporazuma, nadomestil z novo prej kot poteče veljavnost tega sporazuma, se stranki sporazuma ob podpisu tega sporazuma sporazumeta, da se lahko ta sporazum prekine predčasno.

V takem primeru stranka sporazuma do naročnika ne bo uveljavlja kakršnihkoli zahtevkov zaradi predčasne prekinitve tega sporazuma in s tem posledično manjših dobavljenih količin od okvirnih.

## XI POGODBENA KAZEN

**14.člen**

V primeru zamude z izvajanjem pogodbenih obveznosti, ki ni posledica višje sile ali razlogov na strani naročnika, bo stranka sporazuma plačala naročniku pogodbeno kazen, in sicer za vsak koledarski dan zamude v višini 0,5 % (odstotka) od vrednosti nedobavljene vrste blaga v EUR z DDV, vendar skupno največ v višini 10 % (odstotkov) vrednosti nedobavljene vrste blaga.

Naročnik pogodbene kazni ne bo unovčil v primeru, ko stranka sporazuma naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

## XII PROTIKORUPCIJSKA KLAVZULA

1. **člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun druge stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

## XIII KONČNE DOLOČBE

1. **člen**

Pogoji tega sporazuma so veljavni za čas trajanja tega sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. **člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

1. **člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

Št. …………………

V …………………., dne ………………… V Mariboru, dne …………………

Stranka sporazuma: Naročnik:

……………………………………………. UKC Maribor

Direktor: Generalni direktor UKC:

……………………………………………. prof. dr. Vojko FLIS, dr. med.